**A SZEGEDI TUDOMÁNYEGYETEM REKTORA**

**p á l y á z a t o t h i r d e t az**

**Általános Orvostudományi Kar**

**Pszichiátriai Klinikára**

*tanszékvezetői tisztség betöltésére*

**A megbízandó tanszékvezető feladata** a Pszichiátriai Klinika oktató, kutató, tudományos és betegellátó tevékenységének magas szintű szervezése és irányítása a hatályos rendeletek, az egyetemi, kari és klinikai központi szabályzatokban foglaltak alapján. A graduális képzésben tantermi előadások, konzultációk tartása magyar nyelven orvostanhallgatók számára, vizsgáztatás, tudományos diákköri-, szakdolgozat konzulensi feladatok ellátása, PhD témavezetés, a PhD képzés koordinálása a Klinikán; eredményes tudományos kutatómunka végzése;szakorvosképzés és továbbképzés szervezése, irányítása, a szakdolgozók szakmai fejlődésének biztosítása;társintézményekkel, intézetekkel, klinikákkal együttműködés fenntartása és továbbfejlesztése; a szabályoknak megfelelő gazdálkodás a szervezeti egység anyagi eszközeivel;eredményes pályázati tevékenység folytatása.

**A pályázónak rendelkeznie kell** orvosi diplomával;szakorvosi képesítéssel pszichiátriából, tudományos fokozattal;habilitációval; hazai és nemzetközi szakmai elismertséggel és publikációs tevékenységgel; aktív pályázati tevékenységgel; egyetemi szintű oktatásban és betegellátásban szerzett legalább 10 éves tapasztalattal;angol nyelvből előadó- és vitakészséggel.

Előnyt jelent, ha a pályázó rendelkezik további, a pszichiátriai ellátáshoz kapcsolódó szakorvosi képesítéssel, az MTA doktora tudományos címmel.

*A pályázatnak tartalmaznia kell:*

* az SZTE rektorának címezve a pályázó válaszát a pályázati kiírásban foglaltakra,
* rektori hatáskörbe tartozókra vonatkozó, kitöltött szakmai adatlapot (letölthető a http://www.u-szeged.hu/munkatarsainknak/humanpolitikai-jogi/letoltheto-adatlapok/ oldalról),
* részletes szakmai önéletrajzot,
* kitöltött pályázati kérdőívet,
* végzettség, szakképzettség, szakképesítés, tudományos fokozat (PhD, a tudományok kandidátusa, a külföldön szerzett és honosított tudományos fokozat) megszerzését tanúsító okirat, habilitációs oklevél, nyelvvizsga bizonyítvány másolatát,
* három hónapnál nem régebbi hatósági erkölcsi bizonyítványt a bűnügyi nyilvántartási rendszer adatai alapján annak igazolására, hogy büntetlen előéletű, nem áll foglalkozástól vagy tevékenységtől eltiltás és közügyektől eltiltás hatálya alatt;
* linket a pályázó közleményeinek és hivatkozásainak teljes közhiteles listájához a Magyar Tudományos Művek Tárában (www.mtmt.hu);
* eddigi vezetői tevékenység összefoglalását,
* a vezetői elképzelések részletes terveit az adott szervezeti egység vonatkozásában (oktatásról, kutatásról, illetőleg egyéb feladatellátásról),
* a vezetői elképzelések részletes terveit a gazdálkodásról, amely a finanszírozási helyzet ismeretében tartalmazza a szervezeti egység fenntarthatóságára és gazdasági egyensúlyára vonatkozó rövid és hosszú távú elképzeléseit, valamint a szervezeti egység személyi fejlesztésére vonatkozó közép- és hosszú távú elképzeléseit,
* minden olyan dokumentum, irat másolatát, amelyet a pályázó a pályázat elbírálása szempontjából fontosnak tart;
* nyilatkozatot arról, hogy az elektronikus formában benyújtott példány mindenben megegyezik a nyomtatott példánnyal,
* hozzájáruló nyilatkozatot arról, hogy a pályázó a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul, anyagát a vonatkozó jogszabályok és az SZMSZ szerint erre jogosult bizottságok és testületek megismerhetik.

*A megbízás 2019. július 1-től legfeljebb 2024. június 30-ig határozott időtartamra szól.*

**A pályázat elbírálási határideje 2019. március 31.**

A pályázónak meg kell felelnie a nemzeti felsőoktatásról szóló 2011. évi CCIV. törvényben, a Szegedi Tudományegyetem Szervezeti és Működési Szabályzata Szervezeti és Működési Rendjében és az SZTE SZMSZ Foglalkoztatási követelményrendszerében rögzített feltételeknek.

A pályázatot 2019. január 7-ig az SZTE Jogi, Igazgatási és Humánpolitikai Főigazgatóság Humánpolitikai Irodájára kell benyújtani személyesen vagy postai úton (6720 Szeged, Dugonics tér 13.) 2 eredeti, papír alapú példányban, továbbá a teljes pályázati dokumentációt 6 elektronikus példányban (szkennelve, pdf formátumban CD vagy DVD adathordozón).

A pályázati felhívás hivatalos megjelenési helye a Nemzeti Közigazgatási Intézet elektronikus közszolgálati állásportálja (http://www.kozigallas.gov.hu), ahol a pályázat 2018. december 1-jén kerül megjelentetésre.

A pályázatok formai feltételeiről a (62) 544-007-es és a (62) 544-008-as telefonszámon kérhető felvilágosítás.

A pályázaton kérjük feltüntetni a pályázati adatbázisban szereplő azonosítószámot: 4-145/2018.

Dr. Rovó László s.k.

rektor